
E L Ő T E R J E S Z T É S

Sülysáp Város Önkormányzata Képviselő-testületének
2013. november 21-én tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2013. (XI. 21.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja, egyúttal
Határidő: azonnal

Felelős: polgármester

Sülysáp, 2013. november 13.


Horinka László s.k.


polgármester
Láttam!

Sülysáp, 2013. november .
Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2013. október 17-ei ülése óta 2 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	73/2013
	2013-05-23
	Tájékoztatás a polgármester gépkocsi használatáról
	2013-06-30
	Végrehajtva (szabályzat mellékelve)

	134/2013
	2013-10-17
	Csicsergő Napköziotthonos Óvoda 12. csoportjának beindítása
	2013-11-21
	A beindításhoz szükséges intézkedések megtörténtek

	135/2013
	2013-10-17
	Csicsergő Napkoziotthonos Óvoda alapító okiratának módosítása
	2013-10-25
	Végrehajtva

	
	
	
	
	


II. Tájékoztató az előző ülés óta történt fontosabb eseményekről
· Október 18-án jegyzőasszonnyal két 90 éves sülysápi polgárt köszöntöttünk.
· Október 18-án, immár második alkalommal rendezte meg az Estikék Alapítvány Nagy Jusztina emlékére annak a rajzversenynek az eredményhirdető-díjátadó ünnepségét, amelyet azokon a településeken tettek közzé, ahol Jusztina élt, illetve dolgozott. A rajzverseny eredményhirdető ünnepségén magam is részt vettem.

· Október 19-én szintén 90. születésnapi köszöntésen vettünk részt jegyzőasszonnyal.

· Október 21-én a Tápiómenti Területfejlesztési Társulás Pénzügyi és Felügyelő Bizottsága, valamint maga a Társulási Tanács is ülést tartott Nagykátán. Az ülésen tájékoztatást kaptunk a projekt aktuális helyzetéről, módosítottuk a 2013. évi költségvetést, elfogadtuk az I. félévi költségvetési beszámolót, továbbá a Társulási Tanács döntött a társulási megállapodás módosításról is, amit minden település képviselő testületének is jóvá kell hagyni, ami a sülysápi testület elé november 21-én kerül.

· Október 23-án Rétvári Bence államtitkár úr közreműködésével felavattuk a településünk központjában felállított 1956-os emlékművet, amit Szórádi Zsigmond szobrászművész alkotott, és a „Fáklya” nevet viseli.
· Október 24-én Tápiómenti Területfejlesztési Társulás általános pénzügyi és műszaki tanácsadójával Réczey Gusztáv úrral a Közép-Duna-völgyi Környezetvédelmi, Természetvédelmi és Vízügyi Felügyeletnél jártunk, ahol az engedélyek zökkenőmentes kiadása, illetve az engedélyek megújítása érdekében ültünk tárgyalóasztalhoz. A megbeszélés eredményeképpen, a kivitelezőn keresztül utasítottuk a tervezőt, hogy sokkal alaposabb munkát végezzen, és hiánypótlásokkal ne húzzuk el lehetőleg az engedélyek kiadására rendelkezésre álló időt.

· Október 25-én az Országgyűlési irodaházban konferencia került megrendezésre Glattfelder Béla európai uniós képviselő szervezésében, melynek címe „Vidékfejlesztés megújuló energiával” volt. A konferencián magam is részt vettem.

· Október 28-án, a november 1-el induló téli közfoglalkoztatással kapcsolatosan tájékoztató megbeszélést tartottunk a WAMKK-ban mindazon álláskereső személyek részére, akiket a Megyei Munkaügyi Központ erre a rendezvényre meghívott. A mintegy 130 meghívottból kb. 70-80-an jelentek meg.
Ugyanezen a napon a katasztrófavédelem illetékes munkatársai partfal ellenőrzést végeztek Sülysápon.

· október 29-én a K&H Bank illetékes képviselőivel, a Tápiómenti Települések Csatornamű Vízgazdálkodási-társulata hitelszerződéséről tárgyaltunk Nagykátán a projekt irodában. A bank megkeresésére azért volt szükség, mert lényegében a működésre kért és kapott forrásaink kimerülőben vannak. 

· Október 30-án a Tápiómenti Települések Csatornamű Vízgazdálkodási-társulata Ellenőrző Bizottsága tartott ülést melyen részt vettem. 

· Október 31-én a Tápió-vidéki Többcélú Kistérségi Társulás Társulási Tanácsa ülésezett Nagykátán, melyen szabadságom miatt Katus Norbert képviselő úr képviselte önkormányzatunkat. Az ülés napirendi pontjai a települések egy részének január 1-el történő kiválásával összefüggésben felmerülő feladatok köré fókuszálódtak. Így szó volt a továbbra is közösen működtetendő orvosi ügyeletről, valamint az eddig közösen ellátott házi segítségnyújtás ellátásnak újraszervezéséről is. 

· November 5-én egy szoborátadó ünnepségre került sor Tápiószelén, amelyen egy a Blaskovich testvéreket ábrázoló szobrot adtak át a nagyközönségnek.

· November 7-én a Tápiómenti Települések Csatornamű Vízgazdálkodási-társulata Ellenőrző Bizottsága ismét ülést tartott, az ülésen ismételten részt vettem.

· November 8-án a Tápiómenti Területfejlesztési Társulás Társulási Tanács ülést tartott, ahol tájékoztatást nyújtottak a részt vevő polgármesterek számára a projekt aktuális helyzetéről, továbbá több aktuális probléma megbeszélésére is sor került. Tájékoztatásul közlöm, hogy a 4. számú kisrégióban (sülysápi kisrégió) a csatorna gerincvezetékek kiépítése 85,73 %-on, a házi bekötések kialakítása 75,43 %-on, az ún. nyomott vezetékek kiépítése 18,97 %-ban, míg a településeket összekötő regionális rendszer 13,77 %-os készültségben van. A sülysápi szennyvíztisztító telep készültsége 3,53 %-os, e téren a lemaradásunk oka, hogy az engedélyek és a különböző hatósági iratok a napokban készültek el csupán.

· November 11-én jegyzőasszonnyal részt vettünk Közigazgatási és Igazságügyi Minisztérium szervezésében megrendezett ÁROP 3.A.2 pályázattal kapcsolatos konferencián. 

· További fontos események: 

· Az ÁROP 3.A.2 kiírásra benyújtott pályázati anyagunkat az értékelést végzők 21,9 millió forintos támogatásra tartották érdemesnek. 

· A tanyasi termékek piacra jutásának elősegítését célzó VM kiírásra benyújtott pályázatunkat 58.700.000,- Ft támogatást kaptunk. 

Sülysáp, 2013. november 13.

Horinka László s.k.

polgármester

